

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-1787-IUP-1/2020**

Заводни број:**351-23/2020-01**

Дана: 28.01.2020. године

 О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, Деспотов Верице из Раткова, улица Цара Душана број 83, поднетом преко пуномоћника, Стаменковић Ненада из Оџака, ул. Лоле Рибара бр. 9, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017), Решења број 03-2-103-2/2019-IV од 12.04.2019. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се** инвеститору, **Деспотов Верици** из Раткова, улица Цара Душана број 83, **дозвола за употребу стамбеног објекта П+0**, изграђеног на кат.парцели број **1960 к.о. Ратково,** површине 916m2.

**Бруто површина објекта број 2 износи 133 m2.**

Радови су изведени на основу Решења о грађевинској дозволи број: ROP-ODZ-2086-CPI-2/2016-01 од 13.05.2016. године.

Саставни део овог Решења чини:

* Потврда израђена од стране одговорног пројектанта, Стаменковић Ненада из Оџака, лиценца ИКС број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола
* Елаборат геодетских радова-снимање стамбено-пословног објекта, број 952-092-85186/2019 од 05.12.2019.године израђен од стране ГБ „ ДП Геометар“ Оџаци, ул. Сомборска бр.16;
* Енергетски пасош број Е-2019-0307-381024012 од 24.12.2019. године, издат од стране „Aliquantum” доо Нови Сад.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

Инвеститор радова, Деспотов Верица из Раткова, улица Цара Душана број 83, преко пуномоћника, Стаменковић Ненада из Оџака, поднела је овом Одељењу, преко централне евиденције обједињене процедуре електронским путем, захтев за издавање употребне дозволе за објекат ближе описан у диспозитиву овог решења.

Уз захтев, подносилац захтева је доставио:

* Потврда израђена од стране одговорног пројектанта, Стаменковић Ненада из Оџака, лиценца ИКС број 311 0578 03, да је објекат изведен у потпуности и у складу са техничком документацијом на основу које је издата грађевинска дозвола;
* Елаборат геодетских радова-снимање стамбено-пословног објекта, број 952-092-85186/2019 од 05.12.2019.године, израђен од стране ГБ „ ДП Геометар“ Оџаци, ул. Сомборска бр.16;
* Решење о грађевинској дозволи број ROP-ODZ-2086-CPI-2/2016-01 од 13.05.2016. године;
* Енергетски пасош број Е-2019-0307-381024012 од 24.12.2019. године, издат од стране „Aliquantum” доо Нови Сад;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

 Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), донето је решење као у диспозитиву.

 **ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

 Руководилац Одељења,

 дипл.инж.грађ. Татјана Стаменковић